b'\n_START_ARTICLE_\nOklepno vozilo\n_START_SECTION_\nZgodovina\n_START_PARAGRAPH_\nIdeja o oklepnem vozilu sega nazaj do Leonardo da Vincijevih skic oklepnega vozila za uporabo na boji\xc5\xa1\xc4\x8dih iz leta 1485. Njegova ideja je bilo vozilo sestavljeno iz kro\xc5\xbene platforme na \xc5\xa1tirih kolesih z dodanimi lahkimi topovi, obrnjenimi navzven. Kljub dobri ideji, se je ta dizajn izkazal kot nepopoln. Med prvimi izdelanimi oklepnimi vozili je bil Bellamore Armored Motor Bank Car, leta 1910, ki je bil namenjen za prevoz denarja za banke kot to po\xc4\x8dnejo oklepna vozila \xc5\xa1e dandanes, hkrati pa kot potujo\xc4\x8da fran\xc5\xa1iza banke. Prvi oklepnik, ki je bil predstavljen Britanski vojski leta 1925 je bil Rolls-Royce Ghost, proizvajalca Rolls-Royce. Vozilo se je izkazalo za superiorno med vojno, kar je ustvarilo zahtevo in potrebo po ve\xc4\x8d oklepnih vozilih po celem svetu. Leta 1930 je Mercedez Benz predstavil Nurbutg 460, ki je bilo oklepno vozilo uporabljeno za prevoz Pape\xc5\xbea Pija XI. Z nara\xc5\xa1\xc4\x8danjem popularnosti oklepnih vozil, so proizvajalci po celem svetu za\xc4\x8deli proizvajati svoje lastne verzije oklepnikov.\n_START_SECTION_\nFinan\xc4\x8dna industrija\n_START_PARAGRAPH_\nOklepno vozilo v finan\xc4\x8dni industriji se uporablja za varen prevoz denarja iz ene destinacije na drugo. To koristi bankam, saj daje njihovim uslu\xc5\xbebencem ve\xc4\x8d \xc4\x8dasa za delo s strankami in ponuja varnostno mre\xc5\xbeo lastniku, saj ve, da je denar varen pred napadi.\n_START_SECTION_\nIzobra\xc5\xbeevalna industrija\n_START_PARAGRAPH_\n\xc5\xa0ole uporabljajo oklepna vozila za prevoz denarja, ki ga zberejo na razli\xc4\x8dnih dobrodelnih prireditvah in za prevoz zaslu\xc5\xbekov v njihovih menzah. Veliko fakultet ima na kampusu svojo univerzitetno banko, ki potrebuje oklepna vozila za prevoz velikih koli\xc4\x8din denarja.\n_START_SECTION_\nZlatarska industrija\n_START_PARAGRAPH_\nVeliko ve\xc4\x8djih zlatarstev kot so Jared, Key, Roger and Hollands, Tiffany&Co uporablja oklepna vozila za varen prevoz svojega nakita iz njihovih sefov do prodajaln. Zlatarji namre\xc4\x8d delajo z dragocenimi kamni in kovinami in morajo biti prepri\xc4\x8dani, da je lahko njihov izdelek varno dostavljen iz njihovih rok v roke njihovih strank, ki so ga naro\xc4\x8dile.\n_START_SECTION_\nVozila\n_START_PARAGRAPH_\nOklepna lupina in podvozje sta prilagojena na osnovi \xc5\xa1asije obi\xc4\x8dajnega kombija ali tovornjaka. Ta vozila so oblikovana na na\xc4\x8din, da se lahko ubranijo poskusov ropov in ugrabitev. Neprebojna stekla in oja\xc4\x8dana lupina so odporna proti nabojem iz ro\xc4\x8dnih pi\xc5\xa1tol in pu\xc5\xa1k.\n_START_SECTION_\nVarnost in varnost v prometu\n_START_PARAGRAPH_\nNekatera oklepna vozila v nekaterih dr\xc5\xbeavah imajo lahko opozorilne utripajo\xc4\x8de lu\xc4\x8di in sirene. Ve\xc4\x8dina oklepnih vozila ima oja\xc4\x8dano sprednjo stran in odbija\xc4\x8de, da lahko prevozijo blokade ali druge ovire na cesti, kadar so napadena. Obi\xc4\x8dajno imajo nadzorne kamere, ki snemajo kombi in okolico ter prena\xc5\xa1ajo sliko tako vozniku v kabino kot tudi na oddaljeno lokacijo v nadzorno sobo v primeru da bi bil celoten posnetek ukraden med napadom.\n_START_SECTION_\nVarovanje dostopa\n_START_PARAGRAPH_\nZa prepre\xc4\x8ditev mo\xc5\xbenosti vdora je uporabljenih veliko sredstev, ki jih morajo izvesti ne-varnostni delavci, eno od njih je odstranitev zunanjih klju\xc4\x8davnic na vratih. Vozilo lahko spremljajo oboro\xc5\xbeeni varnostniki. Tak\xc5\xa1na vozila so ve\xc4\x8dinoma v uporabi varnostnih podjetij in so zato imenovana varnostna vozila.\n_START_SECTION_\nVarnostno osebje - varnostniki\n_START_PARAGRAPH_\nVe\xc4\x8dino oklepnih vozil upravljata dva do trije varnostniki: - Voznik, ki obi\xc4\x8dajno ne sme zapustiti vozila dokler se ne vrne v gara\xc5\xbeo - Varnostnik, ki prena\xc5\xa1a denar ali druge dragocenosti Glede na zakonodajo in pristojnost so lahko varnostniki oboro\xc5\xbeeni. Ve\xc4\x8dina varnostnikov nosi pu\xc5\xa1ke, nekateri pa ro\xc4\x8dne pi\xc5\xa1tole, avtomatsko oro\xc5\xbeje ali brzostrelke. To so posebno izobra\xc5\xbeeni varnostniki, ki morajo prestati posebno urjenje, preden jim je dovoljena uporaba omenjenega oro\xc5\xbeja. \xc5\xa0est dr\xc5\xbeav Evropske unije prepoveduje uporabo oro\xc5\xbeja med operacijami prenosa denarja. Nekateri varnostniki morajo nositi tudi neprebojne jopi\xc4\x8de in \xc4\x8delade.'